এদিকে সাইফুর রহমানের ৯ম মৃত্যুবার্ষিকী উপলক্ষে নানা কর্মসূচি গ্রহণ করেছে মৌলভীবাজার ও সিলেট জেলা বিএনপি। এর মধ্যে রয়েছে মিলাদ মাহফিল, মাজার জিয়ারত, কাঙালিভোজ ও আলোচনা সভা। অন্যদিকে সাইফুর রহমান স্মৃতি পরিষদ ও মরহুমের পরিবারের পক্ষ থেকে তার কবরে (মৌলভীবাজার সদর উপজেলার বাহারমর্দনে) পুস্পস্তবক অর্পণ, কবর জিয়ারত, কোরআন তেলাওয়াত, মিলাদ, দোয়া, শিরনী বিতরণ ও বৃক্ষরোপনের আয়োজন করা হয়েছে।